OpenLLM-France/wikimedia huggingface dataset:
# Konstantin Korovin

Konstantin Alekseievitx Koronin (Mosku, 1861eko abenduaren 5a/azaroaren 23a - Paris, 1939ko irailaren 11) errusiar margolari impresionista izan zen.
Merkatari familia batean jaio zen eta bere senide batzuk artistak izan ziren. Bere anaia Sergei margolari errealista izan zen eta Ilarion Pryanixnikov margolaria eta pintura irakaslea.
1875ean Moskuko Pi tura, eskultura eta arkitektura eskolan sartu zen. Han Vasili Perov eta Alexei Savrasovekin ikasi zuen. Valentin Serov eta Isaak Levitan taldekideen lagun ere egin zen. 1881-82 ikasturtean San Petersburgoko Arte Akademia Inperialean ikasi zuen, baina hurrengo urtean Moskura itzuli zen. 1885ean Parisera eta Espainiara bidaiatu zuen eta margolari inpresionista frantsesek txundituta utzi zuten.
Abramtsevoko Zirkuluko margolariak ezagutu zituen eta Peredvizhniki taldekoekin erakusketa egin zuen. Espainian, Italian, Kaukason eta Erdialdeko Asian ibili zen. 1890eko hamarkadan Mir iskusstva talde artistikoko kide egin zen. Iparraldera egin zituen ondorengo bidaiek eragina izan zuten bere lanetan.
XX. mendearen hasieran antzerki-dekorazioari ekin zion. 1909tik 1913ra Parisko pintura, eskultura eta arkitektura eskolako irakaslea izan zen. Lehen Mundu Gerran frontean egon zen armadari kamuflajeari buruz aholkatzen. Urriko Iraultzaren ondoren antzerkian lanean jarraitu zuen.
1923an Parisera bidaiatu zuen osasun arrazoiengatik eta han hil zen.

## Iruditegia

* Balkoian. Leonora eta Amparo espainiarrak, 1897–1898
* San Trifon erreka Petxmergan, 1894
* Ilunabarra gela batean, 1880s
* Hammerfest: Aurora Borealis. 1894–1895
* Arkhangelgo portua, 1894
* Parisko kafetegia 1890eko hamarkada
* Paris. Café de la Paix, 1906
* Antzerki konposizioa, 1910s
* Bi emakume terraza batean, 1911
* Neguko gaua ilargiaren argitan, 1913
* Gurzufeko kaia, 1914
* Dmitri Donskoi, LMGren posterra. 1914
* Lilak 1915
* Fiodor Xaliapin, 1915
* Gurzuf. 1916
* Udaberria, 1917
* Ilargi gaua Paris, 1929
* Kaleko eszena Parisen
* Paris, 1933
* Paris, Saint-Deniseko arkua, 1930eko hamarkada
* Igor printzearen operarako jantzien diseinua

## Kanpo estekak

* Datuak: Q437792
* Multimedia: Konstantin Korovin / Q437792
# Konstante (enperadorea)

Konstante (latinez: Flavius Julius Constans; 320 – 350ko urtarrilaren 18), erromatar enperadorea izan zen 337tik hil zen arte. Konstantino I.a Handia eta Faustaren hirugarren semea izan zen.
Aitaren heriotzaren ostean, 337an, Konstantino II eta Konstantzio II anaiekin batera izan zen enperadorea Konstante. Konstantino II.a haren gaztetasunaz eta eskarmentu ezaz baliatuta, Italia eraso zuen 340an Konstanteren lurraldeak gobernatzeko. Hala ere, Aquileia hirian suertatutako batailan hil zen Konstantino II.a.
350ean, Magnentzio jeneralak bere burua izendatu zuen enperadore Rhin ibaiko legioen babesarekin. Segidan mendebaldeko erdi osoa zeukan bere atzean. Konstantek ez zuen inolako laguntzarik haren postuari eutsi ahal izateko. Hortaz, ihes egin behar izan zuen. Nolanahi ere, Galiako hegoaldean atzeman eta hil zuten Magnentzioko jarraitzaileek.
* Datuak: Q185538
* Multimedia: Constans / Q185538
# Konstante

* Konstante, Erromako enperadorea
* Konstante, Fisikan
* Konstante, Matematikan
# Konstante matematiko

    Beste esanahi batzuen berri izateko, ikus: «Konstante (matematika)»
Konstante matematiko bat zenbaki bat da, kalkuluetarako esanahi berezia duena . Esate baterako, π konstanteak ("pi" ahoskatua) zirkulu baten zirkunferentziaren eta bere diametroaren arteko erlazioa adierazten du. Balio hori beti berdina da edozein zirkulurentzat.
Konstante matematiko guztiak zenbaki definigarriak dira, eta, eskuarki, zenbaki konputagarriak ere badira (Chaitin konstantea salbuespen esanguratsua izanik).
Konstante fisikoak ez bezala, konstante matematikoak ez dira neurketa fisikoetatik eratortzen.

## Konstante matematiko nagusiak

Hurrengo taulak konstante matematiko garrantzitsu batzuk jasotzen ditu:
| Izena | Ikurra | Balioa | Esanahia |
| Pi, Arkimedesen konstantea edo Ludofen zenbakia | π | ≈3,141592653589793 | Zenbaki transzendentala, zirkulu baten perimetroaren eta diametroaren arteko erlazioa ezartzen duena. Zirkulu unitarioaren azalera ere bada. |
| E, Napierren konstantea | e | ≈2,718281828459045 | Logaritmo naturalen oinarria den zenbakia, batzuetan "zenbaki naturala" deitzen zaio. |
| Urrezko proportzioa | φ | ${\frac {{\sqrt {5}}+1}{2}}\approx 1.618$ | Urrezko proportzioa: Bi zenbaki izanda, zenbaki handiena zati txikiena eta bien arteko batura zati zenbaki handiena berdina denean. |
| 2-ren erro karratua, Pitagorasen konstantea | ${\sqrt {2}}$ | $\approx 1.414$ | 1 luzerako aldea duen karratuaren diagonalaren luzera den zenbaki irrazionala. Zenbaki hau ezin da zatiki gisa adierazi. |

## Konstantea kalkulu-matematikoan

Kalkuluan, konstanteak hainbat modutan erabiltzen dira eragiketaren arabera. Adibidez, funtzio konstante baten deribatua zero da. Izan ere, deribatuak funtzio batek aldagai batekiko duen aldaketa adierazten du, eta konstanteak, definizioz, aldatzen ez direnez, deribatua zero da.
Aldiz, funtzio konstante bat integratzean, konstantea integrazio aldagaiaz biderkatzen da. Limite bat ebaluatzean, konstantea ebaluazioaren aurretik eta ondoren bezala mantentzen da.

### Adibidea

Izan bedi f konstante-funtzioa non edozein x baliotarako $f(x)=72$ den. Orduan:
    ${\begin{aligned}f'(x)&=0\\\int f(x)\,dx&=72x+c\end{aligned}}$

## Erreferentziak

* ↑ Compendium of Mathematical Symbols. 2020-03-01.
* ↑ Constant | mathematics and logic. .
* ↑ (Gaztelaniaz) Westreicher, Guillermo. «Constante (matemáticas)» Economipedia (Noiz kontsultatua: 2022-12-27).

## Bibliografia

* On-Line Encyclopedia of Integer Sequences (OEIS)
* Simon Plouffe, Konstanteen taulak
* Xavier Gourdon eta Pascal Sebah-en zenbakien, konstante matematikoen eta algoritmoen orrialdea
* Matematikako konstanteak

## Ikus, gainera

* Funtzio konstantea
* Ikur matematikoen zerrenda

## Kanpo estekak

* WolframAlpha
* Jarraipena Zatikien kalkulagailua
* Alderantzizko kalkulagailu sinbolikoa, Plouffe-ren alderantzizkoa
* Datuak: Q186509
* Multimedia: Mathematical constants / Q186509
# Konstantin Balmont

Konstantin Dmitrievitx Balmont, errusieraz Константи́н Дми́триевич Бальмо′нт (Shuya, Errusiar Inperioa, 1867ko ekainaren 15a - Paris, Frantzia, 1942ko abenduaren 23a) errusiar olerkaria izan zen.

## Biografia

Hainbat bider kanporatu zuten unibertsitatetik, Zuzenbidea ikasten ari zela, eta azkenean erbestera jo zuen. Europan, Ekialde Urrunean eta Afrikan ibili zen 1913 arte, eta urte horretan Moskura itzuli zen. Gogoz hartu zuen 1917ko Iraultza, baina zaila egin zitzaion erregimen berriaren legeetara makurtzea, eta Parisera alde egin zuen.
Sinbolisten arteko olerkarietan puntakoena bezala hartu zuten, "Iparraldeko zeruaren azpian" (1894) argitaratu zuenean. Haren olerkiak Iparburuko ikuspegiari buruzkoak dira, Iparburutiko ikuspegietan oinarritutako poema-sail bat da berea. "Etxeak sutan" (1900) eta "Gaitezen eguzkiaren pareko" (1903) olerki-liburuekin jo zuen gailurra eta ondoren zeukan fama galduz joan zen, ez baitzen izan gauza estiloz aldatzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314498
* Multimedia: Konstantin Balmont / Q314498
# Kronika Mozarabiarra

Kronika Mozarabiarra, 754ko Kronika, Kordobako Anonimoa, Isidoro Pacensearen Kronikoia edo latinez Epitome Isidori Pacensis episcopi edo Continuatio Hispanica anni DCCLIV izenez ere ezaguna, Erdi Aroko kronika bat da VIII. mendean idatzia Iberiar penintsulan, ustez Isidoro izena zuen elizbarruti lusitaniar bateko apezpikuak idatzi zuena. Kronika honek Isidoro Sibiliakoaren Historia de los Godos delakoaren jarraipena izan nahi zuen, nahiz askoz apalagoa izan; 610. urtean hasten da, Heraklio enperadorearen lehen urtean, eta 754.ean amaitu.
Ia ez du ezer esaten Penintsulako bisigodoez, baina asko dio Ekialdean gertatutakoez, batez ere Bizantziar Inperioarekin eta Omeiatar Kaliferriarekin lotutakoez.

## Kronikaren testua

* Juan Gil, Corpus scriptorum muzarabicorum, Madril, Instituto Antonio de Nebrija, 2 lib., Madril, 1973.
* José Eduardo López Pereira, La crónica mozárabe del 754, Anubar. ISBN 84-7013-166-4, Zaragoza, 1980.

## Erreferentziak

* ↑ Martínez Díez, Gonzalo. El condado de Castilla (711-1038): la historia frente a la leyenda. , 749 or..
* ↑ Flórez, Enrique. España sagrada. VIII., 269 eta hur. or..

## Kanpo estekak

* Datuak: Q1951307
# Kronologia

Kronologia (latinez chronologia, antzinako grezierazko χρόνος, chronos, "denbora" eta -λογία, -logia "ikerketa" hitzen lotunea) gertaera historikoen datak zehaztea helburu duen zientzia da. Kronologia periodizazioaren zati bat ere bada. Historiaren zientzia laguntzailea ere bada eta garai geologikoa zenbatzeko ere erabiltzen dute. Adiera arruntean, kronologia gertaeren zerrenda bat ere bada eta aroak eta egutegiak hori egiteko moduak.

## Aroak

Aroak une historiko edo gertaera nabarmen batetik aurrera kontatzen den denbora-tarteak dira. Kronologia zientifikoak gertaera guztiak gertatu ziren ordenan eta eskala finkoan zuzen proportzionatutako tarteetan kokatu nahi ditu. Giza gertaerak erregistratzeko erabiltzen diren eskala kronologikoak sistematikoak eta iraunkorrak dira. Haien irismena, zehaztasuna eta metodoa aldatu egiten dira, haiek erabiltzen dituzten herrien asmoaren, sofistikazio- eta trebetasun-mailaren arabera, baita horiek elkarrekin lotuta dauden egutegi-sistemen arabera ere. Hala ere, konplexua da kronologia historiko zaharrak kronologia zientifikoaren arabera finkatzea. Izan ere, antzinako herrien erreferentzia-terminoak alferrikakoak eta funtsik gabetzat har daitezke arau modernoen arabera, eta, gainera, haien inskripzio eta idazki asko desagertu egin dira ezinbestean.
* Europan trantsizio neolitikoaren etorrera-denboren kronologia
* Mesopotamiako kronologia

## Egutegiak

Giza historia erregistratzeko erabiltzen diren kronologia-sistemak egutegiaren sistemekin estuki lotuta daude, eta sistema horiek erabiltzen dituzten herrien asmoaren, sofistikazio-mailaren eta trebetasunen arabera aldatzen dira irismena, zehaztasuna eta metodoa.
* Ilargi beteko egutegia
* Erromatar egutegia
* Runa egutegia
* Eguzki egutegia
* Egutegi azteka

## Bestelakoak

* Bertsolaritza denbora-lerroa
* LGTB denbora-lerroa
* COVID-19 denbora-lerroa

## Erreferentziak

* ↑ Richards, E. G.. (1998). Mapping Time: The Calendar and History. Oxford: Oxford University Press, 12–13 or. ISBN 0-19-286205-7..
* ↑ Harluxet Hiztegi Entziklopedikoa. Kronologia. .
* ↑ «kronologia - Harluxet Hiztegi Entziklopedikoa» www1.euskadi.net (Noiz kontsultatua: 2022-01-27).
* ↑ (Gaztelaniaz) «ERA» Etimologías de Chile - Diccionario que explica el origen de las palabras (Noiz kontsultatua: 2022-01-27).
* 1 2 (Ingelesez) «chronology | Britannica» www.britannica.com (Noiz kontsultatua: 2022-01-27).

## Kanpo estekak

* Datuak: Q130788
* Multimedia: Spans of time / Q130788
# Kroniken Liburuak

Kroniken liburuak Itun Zaharreko bi libururen izenak dira:
* I Kronikak
* II Kronikak
# Kronoberg gaztelua

Kronoberg gaztelua (suedieraz: Kronobergs slott) Suedia hegoaldeko Växjö hiritik gertu dagoen gaztelua da, gaur egun hondarretan aurkitzen dena. Kronobergeko konderriak gaztelu honetatik hartu zuen izena.

## Historia

Lars Mikaelson, Växjöko apezpikuak eraiki zuen hiritik 5 kilometro iparraldera 1444 urtean. 1470an daniarrek suntsitu egin zuten eta gerra bukatu zenean 1472an berreraiki zen.
XVI mendeko Erlijio Erreforman Gustavo I.a Vasak konfiskatu egin zuen. 1542an Nils Drakek gidaturiko matxinoek hartu zuten baina 1543an matxinada amaitu eta koroak berreskuratu zuen. Suedia eta Danimarka arteko mugan egonik gotortzea erabaki zen eta Småland probintziako garrantzitsuenetakoa izatera iritsi zen. XVI mendean borroka asko izan ziren bertan eta aldiro kaltetu eta gotortu egin zuten, 1612an daniarrek erasotu eta erre egin zuten arte. 1658ko Roskildeko Itunaren ondoren Suedia eta Danimarkaren arteko muga Øresund itsasartera aldatu zen eta gazteluak garrantzia estrategikoa galdu zuen.

## Kanpo estekak

* Datuak: Q442135
* Multimedia: Kronobergs slott / Q442135
# Kronobergeko konderria

Kronoberg Suediako konderri bat da. 8.458 km$^2$ko azalera du eta 2011ko datuen arabera 183.988 biztanle ditu. Bere hiriburua Växjö da.

## Mugakideak

Eskania, Halland, Jönköping, Kalmar eta Blekinge konderriekin egiten du muga.

## Udalerriak
### Hiri handienak

* Växjö (hiriburua, 60.887 biztanle)
* Ljungby (15.205 bizt.)
* Älmhult (8.955 bizt.)
* Alvesta (8.017 bizt.)

### Udalerri guztiak
## Ondasun nabarmenak

* Växjö.
* Ljungby.
* Växjöko katedrala.
* Kronoberg gazteluaren hondarrak (Växjö).
* Teleborg gaztelua (Växjö).
* Våraskruv Natura Erreserba.
* Trummen aintzira.

## Kanpo estekak

* Datuak: Q104746
* Multimedia: Kronoberg County / Q104746
# Kronokrimenak

Kronokrimenak (gaztelaniaz: Los Cronocrímenes) 2007 urtean Nacho Vigalondok zuzendutako zientzia-fikziozko filma da.
Filmarekin lotua, Vigalondok bideo-jokoa ere egin du. United Artistek filmaren eskubideak erosi ditu Estatu Batuetan remake bat egiteko.

## Sinopsia

* Oharra: Atal honek istorio osoa edo amaiera argitzen du.
Hector (Karra Elejalde) iraganera itzuliko da istripuz denbora makina batean sartuta. Ordubeteko tartea baino ez da egingo atzera, baina arazo handiak izango ditu. Denbora-makinaren zientzialariak (Nacho Vigalondo) azaltzen dio denbora-bidaien printzipioa eta azpimarratzen du guztiz beharrezkoa dela Hectorrek berak lehen ikusi duena (Hector#1) berriro bizitzerakoan ere berdin-berdin ikusi beharko duela. Bestela denboran atzera egin duen Hectorren bizitza (Hector#2) arriskuan egongo dela, eta zientzialariaren karrera bukatuta.
Pelikulako hasieran Hector bere emaztearekin (Candela Fernández) etxean lasai dagoela binokularrekin basoan neska bat (Barbara Goenaga) biluzten ikusten du, zer gertatzen den ikustera doa eta buruan benda arrosa bat duen pertsonaia batek Hector erasotuko du, artaziekin zauri gogorra eragingo dio besoan. Etxera bidean ihesean doala babes hartzen du ikerketa-laborategi batean. Bertan aurkitzen duen zientzialariak denbora-makinan sartzeko aholkatzen dio. Hor hasten da "festa".

## Pertsonaiak

* Karra Elejalde: Hector
* Candela Fernandez: Clara, Hectorren emaztea
* Barbara Goenaga: Basoko neska
* Nacho Vigalondo: Zientzialaria
* Juan Inciarte: Hector (alditan)

## Sariak

* 2007an Ameriketako Estatu Batuetako Austin-go Fantastic Fest Zinemaldiaren film onenaren Saria.
* Zinemaldi bereko Epaimahaiaren Urrezko Domina saria.
* Zinemaldi bereko Ikuslegoaren Zilarrezko Domina saria

## Kanpo estekak

* (Ingelesez) Los cronocrímenes imdb.com webgunean
* Datuak: Q510864

## Ikus hauek ere bai

* Primer, 2004ko film honetan ere denbora-makina bat azaltzen da
* Back to the Future Spielbergen filma (1985), denbora-makina bat azaltzen da, baina azken honetan denboraren haria aldatzea posible dela onartzen da.
# Kronobiologia

Kronobiologia izaki bizidunen erritmo biologikoak aztertzen dituen jakintza arloa da, biologiaren eta fisiologiaren baitan. Zehatzago, izaki bizidunen funtzio, jarduera eta portaeren banaketa aztertzen du denboran zehar, erritmoen erregulazioa eta horien nahasmenduak. Besteak beste, loa, jarduera eta elikadura-zikloak ikertzen ditu.

## Kanpo estekak

* Datuak: Q506874
# Karlsbad (Baden)

Karlsbad Alemaniako udalerria da. Baden-Württemberg estatuan dago, [[Karlsruhe (barrutia)|Karlsruhe]] barrutian. 2014an 15.585 biztanle zituen 38,02 kilometro koadrotan banatuta.

## Kanpo estekak

* Webgune ofiziala
* Datuak: Q542659
* Multimedia: Karlsbad (Baden) / Q542659
# Karlsborg udalerria

Karlsborg Suediako udalerria da. Västra Götalandeko konderrian kokatua dago. 797,31 km² ditu eta 6.795 biztanle ditu.

## Mugakideak

Honako udalerri hauekin egiten du muga:
Töreboda udalerria Tibro udalerria Hjo udalerria Laxå udalerria Askersund udalerria Motala udalerria Vadstena udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q499435
* Multimedia: Karlsborg Municipality / Q499435
# Karlovy Vary eskualdea

Karlovy Vary eskualdea (txekieraz Karlovaský kraj) Txekiar Errepublikako mendebaldean, Bohemia eskualde historikoan, dagoen eskualde administratiboa (txekieraz: kraj) da. 3.314 km²ko azalera du eta 2012an 303.165 biztanle zituen. Zentro administratiboa Karlovy Vary da.
Ospe handikoak dira eskualde honetako bainu hiriak (Karlovy Vary, Mariánské Lázně, Jáchymov, Františkovy Lázně, Lázně Kynžvart).

## Hiri nagusiak

* Karlovy Vary
* Aš
* Cheb
* Chodov
* Františkovy Lázně
* Jáchymov
* Kraslice
* Luby u Chebu
* Mariánské Lázně
* Nejdek
* Ostrov
* Skalná
* Sokolov

## Erreferentziak

* ↑ Počet obyvatel v oblastech, krajích a okresech České republiky k 1.1.2012, Český statistický úřad
* ↑ Karlovy Vary eskualdeko balnearioak Kr-karlovarsky.cz

## Kanpo estekak

* Datuak: Q191091
* Multimedia: Karlovy Vary Region / Q191091
# Karlová

Karlová Eslovakiako udalerri bat da, Martingo barrutian kokatuta. 1,83 km²ko azalera du eta 102 biztanle 2017ko datuen arabera.

## Historia

Idatzizko lehen aipamena 1272. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q241159
* Multimedia: Karlová / Q241159
# Karlowitzeko Ituna

Karlowitzeko Bake Ituna edo Karlovcikoa 1699ko urtarrilak 26an sinatu zuen Sremski Karlovci herrian (serbiera zirilikoz Сремски Карловци, kroazieraz Srijemski Karlovci, alemanez Karlowitz, turkieraz Karlofça eta hungarieraz Karlóca), gaur egungo Serbian oraindik den herria. Bake itun honekin, 1683tik 1697 arte iraun zuen Turkiar Gerra Handiari amaiera eman zitzaion, otomandarrek, Sentako guduan jasandako porrot erabakigarriaren ondoren.
Bi hilabetez Otomandar Inperioa eta 1684ko Liga Santua (beste herrialde batzuen artean, habsburgotarren Inperioa, Bi Nazioen Errepublika, Veneziako Errepublika eta Petri I.a Errusiakoa bezalako europar potentziek eratutako koalizioa) elkarrekin hitz egiten eman ondoren, 1699ko urtarrilak 26an, itun bat sinatu zuten, honen bidez, otomandarrek, Hungaria eta Transilvania eman behar zituztelarik eta Eslavonia Austriara pasatzen zelarik, Podolia Poloniaren jabetzara itzultzen zen aldi berean. Gainera, Dalmaziaren lurralderik gehiena, Veneziako Errepublikara pasatzen zen, Peloponesorekin batera, azken lurralde hau, otomandarrek, 1718ko Passarowitzeko Itunaren bidez berreskuratu zutena.
Karlowitzeko Itunak, Otomandar Inperioaren gainbeheraren hasiera adierazi zuen, Habsburgo etxea Europa Erdialdearen dominatzaile nagusi bihurtu zuen aldi berean.

## Kanpo estekak

* Datuak: Q192303
* Multimedia: Treaty of Karlowitz / Q192303
# Karlovy Varyko Nazioarteko Zinemaldia

Karlovy Varyko Nazioarteko Zinemaldia (txekieraz Mezinárodní filmový festival Karlovy Vary eta ingelesaz Karlovy Vary International Film Festival) urtero Txekiar Errepublikako Karlovy Vary hirian ospatu ohi den zinemaldia da. 1946an sortu zen.

## Kanpo estekak

* Karlovy Varyko Zinemaldiaren webgune ofiziala (Txekieraz) (Ingelesez)
* Datuak: Q332869
* Multimedia: Karlovy Vary International Film Festival / Q332869
# Karlovy Vary

Karlovy Vary (alemanez: Karlsbad) Txekiar Errepublikako mendebaldean, Bohemia eskualde historikoan eta Karlovy Vary eskualde administratiboan, kokatutako hiria da. Teplá eta Ohře ibaien elkargunean dago, Pragatik 130 km mendebaldera. Hango ur termalak oso aintzat hartuak dira XIV. mendeaz geroztik. 2013an 50.172 biztanle zituen.
Karlovarská Becherovka, txekiar likore famatua, bertakoa da. Bertan, urtero, Karlovy Varyko Nazioarteko Zinemaldia ospatzen da.

## Historia

Hiria 1370ean sortu zen. Izena Karlos IV.a Luxemburgokoaren omenez ipini zioten. Ur termalak eta ur beroko Teplá ibaia zirela eta, ospe handia hartu zuen. XIX. mendean turismo gune garrantzitsu bihurtu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Txekiar Errepublikako udalerrietako biztanleria, 2013ko urtarrilaren 1ean Czso.cz

## Kanpo estekak

* Datuak: Q384544
* Multimedia: Karlovy Vary / Q384544
# Katni barrutia

Katni barrutia Indiako barruti bat da, Jabalpur dibisioan, Madhya Pradesh estatuan. 1.292.042 biztanle ditu 4.949 kilometro koadrotan.

## Mugakideak

Honako barrutiekin egiten du muga:
Satna barrutia

## Ikus, gainera

* Madhya Pradesh

## Kanpo estekak

* Datuak: Q746441
* Multimedia: Katni district / Q746441
# Katmandú, un espejo en el cielo

Katmandú, un espejo en el cielo 2012ko Icíar Bollaín espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Laia, kataluniar irakasle gaztea, Katmandura joango da eskola batean lan egitera. Han, muturreko pobrezia eta premia handien dutenak baztertzen dituen hezkuntza-panorama tamalgarria aurkituko ditu.

## Aktoreak

* Laia : Verónica Echegui
* Sharmila: Saumyata Bhattarai
* Tsering: Norbu Tsering Gurung

## Erreferentziak

* ↑ www.sansebastianfestival.com

## Kanpo estekak

* Datuak: Q3312455
# Katla

Katla Islandia hegoaldean dagoen sumendia da Mýrdalsjökull glaziarraren azpian. Eyjafjallajökull sumenditik gertu dagoenez, historia zehar, bi sumendiek maiz izan dituzte erupzioak aldi berean.
1.512 metroko garaiera du eta sumendiaren azken erupzioa 1918. urtean izan zen.

## Ikus, gainera

* Islandiako sumendien zerrenda

## Kanpo estekak

* (Ingelesez) Islandiako unibertsitateak Katla sumendiari buruz egindako ikerketa.
* Datuak: Q201914
* Multimedia: Katla / Q201914
# Katlenburg-Lindau

Katlenburg-Lindau Alemaniako udalerria da. Saxonia Beherea estatuan kokatuta dago, [[Northeim barrutia|Northeim]] barrutian. 2014an 7.225 biztanle zituen 71,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q501616
* Multimedia: Katlenburg-Lindau / Q501616